CELEX: 52000PC0678
Language: fi
Date: 2000-11-17
Title: Ehdotus neuvoston päätös erityistarkoituksiin käytettäviin tiettyihin kivennäisöljyihin sovellettavista valmisteveron alennetuista määristä ja valmisteveroa koskevista vapautuksista

Avis juridique important

|

52000PC0678

Ehdotus neuvoston päätös erityistarkoituksiin käytettäviin tiettyihin kivennäisöljyihin sovellettavista valmisteveron alennetuista määristä ja valmisteveroa koskevista vapautuksista  /* KOM/2000/0678 lopull. */  

Ehdotus NEUVOSTON PÄÄTÖS erityistarkoituksiin käytettäviin tiettyihin kivennäisöljyihin sovellettavista valmisteveron alennetuista määristä ja valmisteveroa koskevista vapautuksista(komission esittämä)PERUSTELUT1. Kivennäisöljyjen verotusta koskeva yhteisön lainsäädäntöYhteisössä kivennäisöljyjen verotuksesta säädetään tällä hetkellä neuvoston direktiivillä 92/81/ETY [1], jossa eritellään tuotteet, joita olisi kohdeltava kivennäisöljyinä, sekä käyttötarkoitukset, joiden perusteella niistä on kannettava vero. Siinä säädetään myös eräistä tavanomaisiin verotussääntöihin sovellettavista pakollisista vapautuksista samoin kuin eräistä valinnaisista verovapautuksista ja veronalennuksista. Lisäksi direktiivin 8 artiklan 4 kohdan mukaan neuvosto voi yksimielisesti komission ehdotuksesta antaa jäsenvaltiolle luvan ottaa käyttöön täydentäviä verovapautuksia tai veronalennuksia erityisistä poliittisista syistä. Tällä hetkellä on voimassa runsaat sata tällaista poikkeusta.[1]  EYVL L 316, 31.10.1992, s. 12; direktiivi sellaisena kuin se on viimeksi muutettuna direktiivillä 94/74/EY (EYVL L 365, 31.12.1994, s. 46).Neuvoston direktiivin 92/81/ETY ja neuvoston päätöksen 1999/880/EY [2], jonka voimassaolo päättyy 31. joulukuuta 2000, säännösten mukaisesti komission on esitettävä asiamukaiset ehdotukset neuvostolle, jos se katsoo, että poikkeuksia ei enää ole syytä soveltaa, koska ne vääristävät kilpailua tai sisämarkkinoiden toimintaa tai ovat ristiriidassa yhteisön ympäristönsuojelupolitiikan kanssa. Neuvosto arvioi tilanteen ja päättää, onko luvat syytä peruuttaa vai olisiko niitä muutettava tai niiden voimassaoloa jatkettava.[2]  Neuvoston päätös 1999/880/EY, 17.12.1999 (EYVL L 331, 23.12.1999, s. 73).2. Komission kokonaissuunnitelmaNeuvoston päätöksessä 1999/880/EY säädetään poikkeusten soveltamisajan jatkamisesta ilman eri toimenpiteitä [3] kahdeksi vuodeksi kerrallaan (60 vanhinta tapausta) tai neuvoston yksimielisen päätöksen mukaisesti määrättäväksi ajaksi (36 uusinta tapausta).[3]  Soveltamisajan jatkaminen katsotaan ilman eri toimenpiteitä tapahtuvaksi, sillä kunkin poikkeuksen soveltaminen voidaan lopettaa ainoastaan neuvoston yksimielisellä päätöksellä.- Tämän tilanteen huomioon ottaen komissio on laatinut tasapainotetun ehdotuksen kokonaissuunnitelmaksi, jonka mukaisesti:* 60 poikkeukseen sovellettavia lupamenettelyjä muutetaan siten, että poikkeusten voimassaolon jatkaminen ilman eri toimenpiteitä, jos neuvosto ei yksimielisesti päätä niiden kumoamisesta tai muuttamisesta, poistetaan. Tämä muutos tehostaa poikkeusten valvontaa komissiossa ja neuvostossa varmistamalla, että niitä tarkastellaan uudelleen säännöllisin väliajoin ja että niiden voimassaolon jatkamisesta tehdään myönteiset päätökset;* lopetetaan välittömästi 11 sellaisen poikkeuksen soveltaminen, jotka ovat selvästi ristiriidassa muiden yhteisön politiikkojen kanssa [4];[4]  Poikkeukset liittyvät jäteöljyn polttoa varten myönnettävään rahoitustukeen; kyseiset toimenpiteet ovat ristiriidassa muutetun direktiivin 75/439/ETY kanssa, sillä sen mukaan jäteöljyn ensisijainen käsittelytapa on uudistaminen.* lopetetaan asteittain 14 sellaisen poikkeuksen soveltaminen, jotka on myönnetty yksityistä ilmailua ja huviveneliikennettä varten; näiden poikkeusten soveltaminen on lopetettava sitten, kun ehdotus energiatuotteiden verotusta koskevan yhteisön kehyksen uudistamisesta annettavaksi direktiiviksi [5] tulee voimaan tai viimeistään 31. joulukuuta 2002;[5]  KOM(97) 30 lopullinen, 12.3.1997, EYVL C 139, 6.5.1997, s. 14.* jatketaan kahdella vuodella 14 sellaisen poikkeuksen soveltamisaikaa, joita on tarkasteltava perusteellisesti ottaen erityisesti huomioon valtiontukisäännöt sekä yhteensopivuus yhteisön ympäristö-, energia- ja liikennepolitiikan kanssa;* jatketaan kahdella vuodella, enintään 31. joulukuuta 2002 asti, niiden kolmen poikkeuksen soveltamisaikaa, jotka koskevat hyötyajoneuvoissa käytettävän ja maantieliikenteen harjoittajien käyttämän dieselpolttoaineen valmisteveron alennuksia Alankomaissa, Italiassa ja Ranskassa, valtiontukisääntöjen soveltamista rajoittamatta. Valtiontukien kannalta suoritettava tarkastelu, jonka perusteella tehtävä lopullinen päätös on kielteinen, voi johtaa näiden poikkeusten soveltamisen lopettamiseen ennakoitua aikaisemmin;* jatketaan viidellä vuodella niiden jäljellä olevien 61 poikkeuksen soveltamisaikaa, jotka ovat selvästi yhteensopivia yhteisön politiikkojen kanssa.Komissiossa laaditaan parhaillaan lisäksi uutta sisäistä menettelyä, jotta voitaisiin luoda mahdollisimman hyvät olosuhteet jäsenvaltioiden direktiivin 92/81/ETY 8 artiklan 4 kohdan nojalla jättämien poikkeusta koskevien hakemusten mahdollisimman perusteellista tarkastelua varten.Tätä päätöstä ei kuitenkaan sovelleta yhteen Saksalle myönnettyyn vähärikkisiä polttoaineita (50 ppm) koskevaan poikkeukseen, koska siihen liittyy oma aikataulu.Komissio korostaa, että sen päätösehdotus parantaa yhteisön lainsäädännön johdonmukaisuutta kivennäisöljyjen verotuksen alalla.Maantieliikenteen harjoittajia koskevia dieselpolttoaineen valmisteveron alennuksia voidaan perustella hyvin lyhytaikaisilla syillä. Veronalennukset eivät kuitenkaan ole yhdenmukaisia sen enempää Euroopan unionin ympäristöpolitiikan kuin energia- tai liikennepolitiikankaan tavoitteiden kanssa. Ottaen huomioon nykyisen tilanteen, jolle on luonteenomaista valmisteverojen hyvin suuri vaihtelevuus jäsenvaltioiden välillä, komissio katsoo, että valmisteverojen lähentäminen kohti korkeimpia veromääriä vähentää tehokkaasti tietyillä aloilla ilmeneviä kilpailun vääristymiä. Tätä komissio ehdottaa myös energiatuotteiden verotusta koskevassa direktiiviluonnoksessaan [6], joka on odottanut ministerineuvoston käsittelyä vuodesta 1997.[6]  KOM(97) 30 lopullinen, 12.3.1997, EYVL C 139, 6.5.1997, s. 14.Tämä päätös ei kuitenkaan poista jäsenvaltioille perustamissopimuksen 88 artiklan nojalla kuuluvaa velvoitetta ilmoittaa komissiolle mahdollisesti annettavista valtiontuista. Tällaiset ilmoitukset tutkitaan ottaen huomioon perustamissopimuksen 87 artiklan määräykset.Ehdotus NEUVOSTON PÄÄTÖS tehty erityistarkoituksiin käytettäviin tiettyihin kivennäisöljyihin sovellettavista valmisteveron alennetuista määristä ja valmisteveroa koskevista vapautuksistaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon kivennäisöljyjen valmisteverojen rakenteiden yhdenmukaistamisesta 19 päivänä lokakuuta 1992 annetun neuvoston direktiivin 92/81/ETY [7] ja erityisesti sen 8 artiklan 4 kohdan,[7]  EYVL L 316, 31.10.1992, s. 12; direktiivi sellaisena kuin se on viimeksi muutettuna direktiivillä 94/74/EY (EYVL L 365, 31.12.1994, s. 46).ottaa huomioon komission ehdotuksen,sekä katsoo seuraavaa:(1) Neuvosto antoi direktiivin 92/81/ETY 8 artiklan 4 kohdan mukaisesti päätöksellä 1999/880/EY [8] jäsenvaltioille luvan ottaa käyttöön kivennäisöljyjen osalta vapautuksia valmisteverosta tai valmisteveron alennuksia tiettyihin erityispolitiikkoihin liittyvistä syistä.[8]  EYVL L 331, 23.12.1999, s. 73.(2) Neuvoston on päätettävä 31 päivään joulukuuta 2000 mennessä komission ehdotuksen perusteella, olisiko päätöstä 1999/880/EY, jolla kyseisistä verovapautuksista tai veronalennuksista säädetään, muutettava tai sen voimassaoloa jatkettava.(3) Päätöksen 1999/880/EY mukaisen ilman eri toimenpiteitä tapahtuvan voimassaolon jatkamisen poistaminen antaisi neuvostolle mahdollisuuden valvoa nykyistä tehokkaammin tällaisia poikkeuksia varmistamalla, että niitä tarkastellaan uudelleen säännöllisin väliajoin ja niiden jatkamisesta päätetään tietoisesti ja täsmällisesti.(4) Tämä päätös ei vaikuta perustamissopimuksen 87 ja 88 artiklaan perustuvien, yhteismarkkinoiden toiminnan vääristymiin liittyvien menettelyjen tulokseen; se ei poista jäsenvaltioille perustamissopimuksen 88 artiklan nojalla kuuluvaa velvoitetta ilmoittaa komissiolle mahdollisesti sovellettavista valtiontuista.(5) Komissio on tarkistanut muuta ilmailua kuin direktiivin 92/81/ETY 8 artiklan 1 kohdan b alakohdassa tarkoitettua ilmailua sekä yksityisillä huvialuksilla tapahtuvaa vesiliikennettä varten myönnettyjen poikkeusten asianmukaisuuden energiatuotteiden verotusta koskevan yhteisön kehyksen uudistamisesta annettavaa neuvoston direktiiviä koskevan ehdotuksen [9], erityisesti sen 13 artiklan valossa. Näiden poikkeusten soveltaminen on syytä lopettaa asteittain etenkin ympäristöllisistä syistä, saastuttaja maksaa -periaatteen mukaisesti. Edunsaajilla on aikaa mukautua tähän uuteen tilanteeseen energiatuotteiden verotusta koskevan yhteisön kehyksen uudistamisesta annettavan direktiivin täytäntöönpanoon asti, kuitenkin enintään 31 päivään joulukuuta 2002.[9]  KOM(97) 30 lopullinen, 12.3.1997, (EYVL C 139, 6. 5.1997, s. 14).(6) Jäsenvaltioiden hyötyajoneuvojen hyväksi myöntämien poikkeusten yhteensopivuutta on tarkasteltava yhteisön ympäristö-, energia- ja liikennepolitiikan tavoitteiden sekä perustamissopimuksen 87 ja 88 artiklassa tarkoitettujen valtiontukisääntöjen kannalta. Euroopan unionin öljynsaantia koskevassa tiedonannossaan [10] komissio toteaa selvästi, että vaikka hyötyajoneuvoissa käytettävän dieselpolttoaineen valmisteveron alennuksiin liittyviä poikkeuksia voidaankin perustella erittäin lyhyen aikavälin näkökohdilla, veronalennukset eivät sovi yhteen Euroopan unionin ympäristö-, energia- ja liikennepolitiikan tavoitteiden kanssa. Tämän vuoksi on syytä varmistaa, että poikkeusten soveltamisaikaa voidaan jatkaa vain tiukasti rajoitetun ajan eli enintään kaksi vuotta.[10]  KOM(2000) 631 lopullinen, 4.10.2000.(7) Muutetussa jäteöljyhuoltoa koskevassa direktiivissä 75/439/ETY [11] säädetään, että jäsenvaltioiden on toteutettava tarvittavat toimenpiteet asettaakseen ensisijaiseksi jäteöljyn käsittelytavaksi öljyn uudistamisen. Myös Euroopan yhteisöjen tuomioistuin on vahvistanut tämän ensisijaisuuden [12]. Näin ollen myönnetyt verovapautukset ja veronalennukset, jotka liittyvät jäteöljyn käyttöön polttoaineena, ovat mainitun direktiivin tavoitteiden vastaisia sikäli, että ne edistävät jäteöljyn polttoa ja hidastavat näin öljyn uudistamiseen liittyvien markkinoiden kehittymistä. Nämä vapautukset ja alennukset olisi siis kumottava. Belgialle, Italialle, Itävallalle, Luxemburgille ja Suomelle jäteöljyn käyttöön polttoaineena myönnettyjen verovapautusten ja veronalennusten soveltaminen päättyy 31 päivänä joulukuuta 2000, ellei soveltamisaikaa nimenomaisesti jatketa. Niiden mainitseminen jäljempänä olevassa säännöksessä ei siis ole tarpeen.[11]  Neuvoston direktiivi 75/439/ETY, 16.6.1975 (EYVL L 194, s. 23); direktiivi sellaisena kuin se on viimeksi muutettuna neuvoston direktiivillä 87/101/ETY, 22.12.1986 (EYVL 1987 L 42, s. 43).[12]  Asia C-102/97, komissio vastaan Saksa, päätös 9.9.1999, Kok. I-5051.(8) On syytä kumota päätökset 1999/880/EY, 1999/804/EY [13], 2000/266/EY [14], 2000/433/EY [15], 2000/434/EY [16] ja 2000/446/EY [17], jotka tämä päätös korvaa,[13]  EYVL L 313, 7.12.1999, s. 9.[14]  EYVL L 85, 6.4.2000, s. 21.[15]  EYVL L 172, 12.7.2000, s. 21.[16]  EYVL L 172, 12.7.2000, s. 23.[17]  EYVL L 180, 19.7.2000, s. 39.ON TEHNYT TÄMÄN PÄÄTÖKSEN:1 artiklaTätä päätöstä sovelletaan 1 päivästä tammikuuta 2001.2 artikla1. Poiketen siitä, mitä neuvoston direktiivissä 92/82/ETY [18] säädetään kivennäisöljyjen valmisteverojen vähimmäismääristä, jäsenvaltioille annetaan lupa soveltaa edelleen tämän päätöksen liitteessä 1 lueteltuja alennettuja valmisteveron määriä tai vapautuksia valmisteverosta.[18]  EYVL L 316, 31.10.1992, s. 19; direktiivi sellaisena kuin se on viimeksi muutettuna direktiivillä 94/74/EY.2. Tämän luvan voimassaolo päättyy 31 päivänä joulukuuta 2005, ellei neuvosto toisin päätä tarkasteltuaan tilannetta uudelleen komission tekemän ehdotuksen perusteella.3 artikla1. Poiketen siitä, mitä neuvoston direktiivissä 92/82/ETY säädetään kivennäisöljyjen valmisteverojen vähimmäismääristä, jäsenvaltioille annetaan lupa soveltaa edelleen tämän päätöksen liitteessä 2 lueteltuja alennettuja valmisteveron määriä tai vapautuksia valmisteverosta.2. Tämän luvan voimassaolo päättyy 31 päivänä joulukuuta 2002, ellei neuvosto toisin päätä tarkasteltuaan tilannetta uudelleen komission tekemän ehdotuksen perusteella.4 artikla1. Poiketen siitä, mitä neuvoston direktiivissä 92/82/ETY säädetään kivennäisöljyjen valmisteverojen vähimmäismääristä, jäsenvaltioille annetaan lupa soveltaa edelleen tämän päätöksen liitteessä 3 lueteltuja alennettuja valmisteveron määriä tai vapautuksia valmisteverosta.2. Tämän luvan voimassaolo päättyy energiatuotteiden verotusta koskevan yhteisön kehyksen uudistamisesta annettavan direktiivin tullessa voimaan, kuitenkin viimeistään 31 päivänä joulukuuta 2002, ellei neuvosto toisin päätä tarkasteltuaan tilannetta uudelleen komission tekemän ehdotuksen perusteella.5 artikla1. Poiketen siitä, mitä neuvoston direktiivissä 92/82/ETY säädetään kivennäisöljyjen valmisteverojen vähimmäismääristä, jäsenvaltioille annetaan lupa soveltaa edelleen tämän päätöksen liitteessä 4 lueteltuja alennettuja valmisteveron määriä sanotun kuitenkaan rajoittamatta valtiontukisääntöjen soveltamista.2. Tämän luvan voimassaolo päättyy viimeistään 31 päivänä joulukuuta 2002, ellei neuvosto toisin päätä tarkasteltuaan tilannetta uudelleen komission tekemän ehdotuksen perusteella, sitä voida jatkaa.6 artiklaTämän päätöksen liitteessä 5 lueteltuja alennettujen valmisteveron määrien tai valmisteverosta vapautusten soveltamista ei jatketa.7 artiklaKumotaan päätökset 1999/880/EY, 1999/804/EY, 2000/266/EY, 2000/433/EY, 2000/434/EY ja 2000/446/EY.8 artiklaTämä päätös on osoitettu kaikille jäsenvaltioille.Tehty BrysselissäNeuvoston puolestaPuheenjohtajaLIITE 1Edellä 2 artiklassa tarkoitetut alennetut valmisteveron määrät tai vapautukset valmisteverosta1. Belgia:- nestekaasu, maakaasu ja metaani,- julkisen paikallisliikenteen ajoneuvot,2. Tanska:- dieselpolttoaineen valmisteveron alennukset ympäristöä säästävien polttoaineiden käytön edistämiseksi, jos tällaiset verohuojennukset liittyvät vahvistettuihin teknisiin ominaisuuksiin, mukaan lukien tiheys, rikkipitoisuus, tislauspiste, setaani-indeksi, ja jos tällaiset veromäärät ovat kivennäisöljyjen valmisteverojen määrien lähentämisestä 19 päivänä lokakuuta 1992 annetussa neuvoston direktiivissä 92/82/ETY säädettyjen velvoitteiden mukaiset,- eriytettyjen valmisteveron määrien soveltaminen höyryjen talteenottojärjestelmällä varustetuilta huoltoasemilta myytyyn bensiiniin ja muilta huoltoasemilta myytyyn bensiiniin, jos eriytetyt määrät ovat kivennäisöljyjen valmisteverojen lähentämisestä 19 päivänä lokakuuta 1992 annetussa neuvoston direktiivissä 92/82/ETY säädettyjen velvoitteiden ja erityisesti direktiivin 3 ja 4 artiklassa säädettyjen valmisteverojen vähimmäismäärien mukaiset,- bensiinin eriytetyt valmisteveron määrät, jos ne ovat kivennäisöljyjen valmisteverojen lähentämisestä 19 päivänä lokakuuta 1992 annetussa neuvoston direktiivissä 92/82/ETY säädettyjen velvoitteiden ja erityisesti direktiivin 3 ja 4 artiklassa säädettyjen valmisteverojen vähimmäismäärien mukaiset,- julkisen paikallisliikenteen ajoneuvot,- kaasuöljyn eriytetyt valmisteveron määrät, jos ne ovat kivennäisöljyjen valmisteverojen lähentämisestä 19 päivänä lokakuuta 1992 annetussa neuvoston direktiivissä 92/82/ETY säädettyjen velvoitteiden ja erityisesti direktiivin 5 artiklassa säädettyjen valmisteverojen vähimmäismäärien mukaiset,3. Saksa:- jätteinä syntyvien hiilivetykaasujen käyttö lämmityspolttoaineena,- julkisessa paikallisliikenteessä polttoaineena käytettävien kivennäisöljyjen eriytetty valmisteveron määrä, jos se on kivennäisöljyjen valmisteverojen määrien lähentämisestä 19 päivänä lokakuuta 1992 annetussa neuvoston direktiivissä 92/82/ETY säädettyjen velvoitteiden mukainen,- analyyseihin, tuotantokokeisiin tai muihin tieteellisiin tarkoituksiin käytettävät kivennäisöljynäytteet,4. Kreikka:- kansallisten asevoimien käyttö,- pääministerin kanslian ja kansallisten poliisivoimien virka-ajoneuvoissa käytettäväksi tarkoitettujen polttoaineiden vapautus kivennäisöljyjen valmisteverosta,- julkisen paikallisliikenteen ajoneuvot,- lyijyttömän bensiinin eriytetyt valmisteveron määrät erilaisten ympäristöluokkien mukaisesti, jos ne ovat kivennäisöljyjen valmisteverojen lähentämisestä 19 päivänä lokakuuta 1992 annetussa neuvoston direktiivissä 92/82/ETY säädettyjen velvoitteiden ja erityisesti sen 4 artiklassa säädettyjen valmisteverojen vähimmäismäärien mukaiset,5. Espanja:- julkisen paikallisliikenteen ajoneuvoissa polttoaineena käytettävä nestekaasu,- takseissa polttoaineena käytettävä nestekaasu,- lyijyttömän bensiinin eriytetyt valmisteveron määrät erilaisten ympäristöluokkien mukaisesti, jos ne ovat kivennäisöljyjen valmisteverojen lähentämisestä 19 päivänä lokakuuta 1992 annetussa neuvoston direktiivissä 92/82/ETY säädettyjen velvoitteiden ja erityisesti sen 4 artiklassa säädettyjen valmisteverojen vähimmäismäärien mukaiset,6. Ranska:- tietyt väestön vähenemisestä kärsivien alueiden tukemiseen tarkoitetut toimintaohjelmat,- kulutus Korsikan saarella edellyttäen, että alennetut verot vastaavat kaikissa tapauksissa vähintään yhteisön lainsäädännön mukaisia kivennäisöljyjen valmisteverojen vähimmäismääriä,- uuden polttoaineen, joka koostuu pinta-aktiivisilla aineilla stabiloidusta veden ja pakkasnesteen sekä dieselöljyn emulsiosta, eriytetyt valmisteveron määrät, jos ne ovat kivennäisöljyjen valmisteverojen lähentämisestä 19 päivänä lokakuuta 1992 annetussa neuvoston direktiivissä 92/82/ETY säädettyjen velvoitteiden ja erityisesti sen 5 artiklassa säädettyjen valmisteverojen vähimmäismäärien mukaiset,- lyijyttömän korkeaoktaanisen polttoaineen, joka sisältää venttiilien kulumista estävää kaliumpohjaista lisäainetta (tai jotain muuta lisäainetta, jolla polttoaineesta saadaan vastaavanlaatuista), eriytetyt valmisteveron määrät,- takseissa käytettävät polttoaineet vuotuisen kiintiön rajoissa,- julkisessa liikenteessä polttoaineena käytettävän kaasun vapauttaminen valmisteverosta vuotuisen kiintiön rajoissa,- kaasukäyttöisten jäteautojen moottoripolttoaineena käytettävän kaasun vapauttaminen valmisteverosta,7. Irlanti:- moottoripolttoaineena käytettävä nestekaasu, maakaasu ja metaani,- vammaisten käyttämät moottoriajoneuvot,- julkisen paikallisliikenteen ajoneuvot,- lyijyttömän bensiinin eriytetyt valmisteveron määrät erilaisten ympäristöluokkien mukaisesti, jos nämä määrät ovat kivennäisöljyjen valmisteverojen lähentämisestä 19 päivänä lokakuuta 1992 annetussa neuvoston direktiivissä 92/82/ETY säädettyjen velvoitteiden ja erityisesti sen 4 artiklassa säädettyjen valmisteverojen vähimmäismäärien mukaiset,8. Italia:- jätteinä syntyvien hiilivetykaasujen käyttö polttoaineena,- moottoriajoneuvojen polttoaineena käytettävä metaani,- kansallisten asevoimien käyttö,- sairasautot,- julkisen paikallisliikenteen ajoneuvot,- takseissa käytettävät polttoaineet,- kevyen polttoöljyn ja nestekaasun, joita käytetään lämmityspolttoaineena tietyillä epäsuotuisilla maantieteellisillä alueilla ja joiden jakelu tapahtuu paikallisten verkkojen kautta, valmisteveron alentaminen, jos nämä veromäärät ovat kivennäisöljyjen valmisteverojen lähentämisestä 19 päivänä lokakuuta 1992 annetussa neuvoston direktiivissä 92/82/ETY säädettyjen velvoitteiden ja erityisesti direktiivin 5 ja 7 artiklassa säädettyjen valmisteverojen vähimmäismäärien mukaiset,- kulutus Val d'Aostan ja Gorizian alueilla,- Friuli-Venetsia Giulian alueella käytettävän bensiinin valmisteveron alentaminen, jos nämä veromäärät ovat kivennäisöljyjen valmisteverojen lähentämisestä 19 päivänä lokakuuta 1992 annetussa neuvoston direktiivissä 92/82/ETY säädettyjen velvoitteiden ja erityisesti sen 3 ja 4 artiklassa säädettyjen valmisteverojen vähimmäismäärien mukaiset,- Udinen ja Triesten alueilla kulutettavien kivennäisöljyjen valmisteveron alentaminen, jos nämä veromäärät ovat kivennäisöljyjen valmisteverojen lähentämisestä 19 päivänä lokakuuta 1992 annetussa neuvoston direktiivissä 92/82/ETY säädettyjen velvoitteiden mukaiset,9. Luxemburg:- nestekaasu, maakaasu ja metaani,- julkisen paikallisliikenteen ajoneuvot,10. Alankomaat:- nestekaasu, maakaasu ja metaani,- analyyseihin, tuotantokokeisiin tai muihin tieteellisiin tarkoituksiin käytettävät kivennäisöljynäytteet,- kansallisten asevoimien käyttö,- julkisessa liikenteessä polttoaineena käytettävän nestekaasun eriytetyt valmisteveron määrät,- jäte-, viemäri- ja lakaisuautojen polttoaineena käytettävän nestekaasun eriytetyt valmisteveron määrät,11. Itävalta:- maakaasu ja metaani,- julkisen paikallisliikenteen ajoneuvoissa polttoaineena käytettävä nestekaasu,12. Portugali:- lyijyttömän bensiinin eriytetyt valmisteveron määrät erilaisten ympäristöluokkien mukaisesti, jos nämä määrät ovat kivennäisöljyjen valmisteverojen lähentämisestä 19 päivänä lokakuuta 1992 annetussa neuvoston direktiivissä 92/82/ETY säädettyjen velvoitteiden ja erityisesti sen 4 artiklassa säädettyjen valmisteverojen vähimmäismäärien mukaiset,- julkisessa paikallisliikenteessä polttoaineena käytettävän nestekaasun, maakaasun ja metaanin vapauttaminen valmisteverosta,13. Suomi:- polttoaineena käytettävä maakaasu,- kaikkiin tarkoituksiin käytettävän metaanin ja nestekaasun vapautus valmisteverosta,- dieselpolttoaineen ja lämmitykseen käytettävän kaasuöljyn valmisteveron alentaminen, jos nämä veromäärät ovat kivennäisöljyjen valmisteverojen lähentämisestä 19 päivänä lokakuuta 1992 annetussa neuvoston direktiivissä 92/82/ETY säädettyjen velvoitteiden ja erityisesti sen 5 artiklassa säädettyjen valmisteverojen vähimmäismäärien mukaiset,- reformuloidun lyijyttömän ja lyijyä sisältävän bensiinin valmisteveron alentaminen, jos nämä veromäärät ovat kivennäisöljyjen valmisteverojen lähentämisestä 19 päivänä lokakuuta 1992 annetussa neuvoston direktiivissä 92/82/ETY säädettyjen velvoitteiden ja erityisesti sen 3 ja 4 artiklassa säädettyjen valmisteverojen vähimmäismäärien mukaiset,14. Ruotsi:- biologisesti valmistetun metaanin ja muiden jätekaasujen vapauttaminen valmisteverosta,- dieselpolttoaineen valmisteveron alentaminen ympäristöluokkien mukaan,- lyijyttömän bensiinin eriytetyt valmisteveron määrät erilaisten ympäristöluokkien mukaisesti, jos nämä määrät ovat kivennäisöljyjen valmisteverojen lähentämisestä 19 päivänä lokakuuta 1992 annetussa neuvoston direktiivissä 92/82/ETY säädettyjen velvoitteiden ja erityisesti sen 4 artiklassa säädettyjen valmisteverojen vähimmäismäärien mukaiset,15. Yhdistynyt kuningaskunta:- moottoripolttoaineena käytettävä nestekaasu, maakaasu ja metaani,- dieselpolttoaineen valmisteveron alentaminen ympäristöä säästävien polttoaineiden käytön edistämiseksi,- lyijyttömän bensiinin eriytetyt valmisteveron määrät erilaisten ympäristöluokitusten mukaisesti, jos nämä määrät ovat kivennäisöljyjen valmisteverojen lähentämisestä 19 päivänä lokakuuta 1992 annetussa neuvoston direktiivissä 92/82/ETY säädettyjen velvoitteiden mukaiset ja erityisesti sen 4 artiklassa säädettyjen valmisteverojen vähimmäismäärien mukaiset,- julkisen paikallisliikenteen ajoneuvot,- veden ja dieselöljyn emulsion eriytetyt valmisteveron määrät, jos ne ovat kivennäisöljyjen valmisteverojen lähentämisestä 19 päivänä lokakuuta 1992 annetussa neuvoston direktiivissä 92/82/ETY säädettyjen velvoitteiden ja erityisesti direktiivin 5 artiklassa säädettyjen valmisteverojen vähimmäismäärien mukaiset.LIITE 2Edellä 3 artiklassa tarkoitetut alennetut valmisteveron määrät ja vapautukset valmisteverosta1. Belgia:- raskaan polttoöljyn valmisteveron alentaminen ympäristöä säästävien polttoaineiden käytön edistämiseksi. Tämän alennuksen on liityttävä selvästi rikkipitoisuuteen, ja alennettu vero ei missään tapauksessa saa olla alle 6,5 euroa tonnia kohti,2. Tanska:- kaupallista sektoria koskevat valmisteveron osittaiset palautukset edellyttäen, että nämä verot ovat yhteisön säännösten mukaisia ja että maksetun mutta palauttamatta jätettävän veron määrä vastaa kaikissa tapauksissa vähintään yhteisön lainsäädännön mukaisia kivennäisöljyjen valmisteverojen ja valvontamaksujen vähimmäismääriä,3. Saksa:- tuotantoteollisuuden käyttämien lämmityspolttoaineiden eriytetyt valmisteveron määrät, jos ne ovat kivennäisöljyjen valmisteverojen lähentämisestä 19 päivänä lokakuuta 1992 annetussa neuvoston direktiivissä 92/82/ETY säädettyjen velvoitteiden mukaiset,4. Kreikka:- teollisiin tarkoituksiin käytettävä nestekaasu ja metaani,5. Ranska:- raskaan polttoöljyn valmisteveron alennus ympäristöä säästävien polttoaineiden käytön edistämiseksi. Tämän alennuksen on liityttävä selvästi rikkipitoisuuteen, ja raskaan polttoöljyn valmisteveron määrän on vastattava yhteisön lainsäädännössä säädettyä raskaan polttoöljyn vähimmäisveromäärää,- Gardannen alueella alumiinin tuotannossa käytettävän raskaan polttoöljyn vapauttaminen valmisteverosta,6. Irlanti:- alumiinin tuotanto Shannonin alueella,7. Italia:- Sardiniassa alumiinin tuotannossa polttoaineena käytettävien kivennäisöljyjen vapauttaminen valmisteverosta,- höyryn tuottamisessa käytettäväksi tarkoitetun polttoöljyn ja molekyyliseulojen kuivaus- ja regenerointiuuneissa käytettävän kaasuöljyn valmisteveron alentaminen Calabrian alueella, jos nämä veromäärät ovat kivennäisöljyjen valmisteverojen lähentämisestä 19 päivänä lokakuuta 1992 annetussa neuvoston direktiivissä 92/82/ETY säädettyjen velvoitteiden mukaiset,8. Luxemburg:- raskaan polttoöljyn valmisteveron alentaminen ympäristöä säästävien polttoaineiden käytön edistämiseksi. Tämän alennuksen on liityttävä selvästi rikkipitoisuuteen, ja alennettu veromäärä ei missään tapauksessa saa olla alle 6,5 euroa tonnia kohti,9. Portugali:- Madeiran autonomisella alueella kulutettavan polttoöljyn valmisteveron alennus; alennus ei saa olla suurempi kuin polttoöljyn kuljetuksesta alueelle aiheutuneet lisäkustannukset,- raskaan polttoöljyn valmisteveron alentaminen ympäristöä säästävien polttoaineiden käytön edistämiseksi. Tämän alennuksen on liityttävä selvästi rikkipitoisuuteen ja raskaan polttoöljyn valmisteveron määrän on vastattava yhteisön lainsäädännössä säädettyä raskaan polttoöljyn vähimmäismäärää,10. Ruotsi:- teollisiin tarkoituksiin käytettävien kivennäisöljyjen valmisteveron alentaminen, jos nämä veromäärät ovat kivennäisöljyjen valmisteverojen lähentämisestä 19 päivänä lokakuuta 1992 annetussa neuvoston direktiivissä 92/82/ETY säädettyjen velvoitteiden mukaiset,- teollisiin tarkoituksiin käytettävien kivennäisöljyjen valmisteveron alentaminen ottamalla käyttöön sekä yleistä valmisteveroa alempi vero että paljon energiaa käyttävien yritysten osalta alennettu valmisteveron määrä, jos nämä veromäärät ovat kivennäisöljyjen valmisteverojen lähentämisestä 19 päivänä lokakuuta 1992 annetussa neuvoston direktiivissä 92/82/ETY säädettyjen velvoitteiden mukaiset eivätkä aiheuta kilpailun vääristymistä.LIITE 3Edellä 4 artiklassa tarkoitetut alennetut valmisteveron määrät ja vapautukset valmisteverosta1. Belgia:- muu kuin direktiivin 92/81/ETY 8 artiklan 1 kohdan b alakohdassa tarkoitettu ilmailu,- vesiliikenne yksityisiä huvialuksia käyttäen,2. Tanska:- muu kuin direktiivin 92/81/ETY 8 artiklan 1 kohdan b alakohdassa tarkoitettu ilmailu,3. Ranska:- muu kuin direktiivin 92/81/ETY 8 artiklan 1 kohdan b alakohdassa tarkoitettu ilmailu,- joka on toimitettu korsikalaisesta satamasta yksityisille huvialuksille,4. Irlanti:- muu kuin direktiivin 92/81/ETY 8 artiklan 1 kohdan b alakohdassa tarkoitettu ilmailu,- vesiliikenne yksityisiä huvialuksia käyttäen,5. Italia:- muu kuin direktiivin 92/81/ETY 8 artiklan 1 kohdan b alakohdassa tarkoitettu ilmailu,6. Portugali:- muu kuin direktiivin 92/81/ETY 8 artiklan 1 kohdan b alakohdassa tarkoitettu ilmailu,7. Suomi:- muu kuin direktiivin 92/81/ETY 8 artiklan 1 kohdan b alakohdassa tarkoitettu ilmailu,- vesiliikenne yksityisiä huvialuksia käyttäen,8. Ruotsi:- muu kuin direktiivin 92/81/ETY 8 artiklan 1 kohdan b alakohdassa tarkoitettu ilmailu,9. Yhdistynyt kuningaskunta:- muu kuin direktiivin 92/81/ETY 8 artiklan 1 kohdan b alakohdassa tarkoitettu ilmailu,- vesiliikenne yksityisiä huvialuksia käyttäen.LIITE 4Edellä 5 artiklassa tarkoitetut alennetut valmisteveron määrät ja vapautukset valmisteverosta1. Ranska:- hyötyajoneuvoissa käytettävän dieselpolttoaineen eriytetyt valmisteveron määrät, jos ne ovat kivennäisöljyjen valmisteverojen lähentämisestä annetussa neuvoston direktiivissä 92/82/ETY säädettyjen velvoitteiden ja erityisesti direktiivin 5 artiklassa säädettyjen valmisteverojen vähimmäismäärien mukaiset,2. Italia:- maantieliikenteen harjoittajien käyttämän dieselpolttoaineen valmisteveron alennus, jos kyseiset määrät ovat kivennäisöljyjen valmisteverojen lähentämisestä annetussa neuvoston direktiivissä 92/82/ETY säädettyjen velvoitteiden ja erityisesti direktiivin 5 artiklassa säädettyjen valmisteverojen vähimmäismäärien mukaiset,3. Alankomaat:- hyötyajoneuvoissa käytettävän dieselpolttoaineen valmisteveron alennus, jos verot ovat kivennäisöljyjen valmisteverojen lähentämisestä annetussa neuvoston direktiivissä 92/82/ETY säädettyjen velvoitteiden ja erityisesti direktiivin 5 artiklassa säädettyjen valmisteverojen vähimmäismäärien mukaiset.LIITE 5Edellä 6 artiklassa tarkoitetut alennetut valmisteveron määrät ja vapautukset valmisteverosta1. Saksa:- jäteöljyt, jotka käytetään uudelleen polttoaineena joko välittömästi talteenoton jälkeen tai jäteöljyjen kierrätysprosessin jälkeen ja joiden uusiokäyttö on veronalaista,2. Espanja:- jäteöljyt, jotka käytetään uudelleen polttoaineena joko välittömästi talteenoton jälkeen tai jäteöljyjen kierrätysprosessin jälkeen ja joiden uusiokäyttö on veronalaista,3. Ranska:- jäteöljyt, jotka käytetään uudelleen polttoaineena joko välittömästi talteenoton jälkeen tai jäteöljyjen kierrätysprosessin jälkeen ja joiden uusiokäyttö on veronalaista,4. Irlanti:- jäteöljyt, jotka käytetään uudelleen polttoaineena joko välittömästi talteenoton jälkeen tai jäteöljyjen kierrätysprosessin jälkeen ja joiden uusiokäyttö on veronalaista,5. Portugali:- jäteöljyt, jotka käytetään uudelleen polttoaineena joko välittömästi talteenoton jälkeen tai jäteöljyjen kierrätysprosessin jälkeen ja joiden uusiokäyttö on veronalaista,6. Yhdistynyt kuningaskunta:- jäteöljyt, jotka käytetään uudelleen polttoaineena joko välittömästi talteenoton jälkeen tai jäteöljyjen kierrätysprosessin jälkeen ja joiden uusiokäyttö on veronalaista.